Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 259/13/8803	Košice II, 31.10.2014
EEČ : 2-64-513-2014

U Z N E S E N I E

Trestná vec:	obvinená XXXXX  
Prečin:	Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Košice II
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Košice II zo dňa 4.6.2013, spisová značka 2 Pv 259/13/8803, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
V  trestnej veci vedenej proti obv. XXXXX za prečin sprenevery podľa § 213 ods. 1 Trestného zákona pre skutok, že 
- v presne nezistenej dobe od mesiaca december 2012 do marca 2013 pri plnení pracovných povinností v objekte XXXXX ako hlavná pokladníčka úmyselne krátila tržbu klientov tým spôsobom, že z odovzdaných peňazí postupne odoberala časť eurových mincí bez rozdielu nominálov a následne tieto vynášala mimo bezpečnostnej zóny, pričom tieto použila pre vlastnú potrebu,  čím takto spol. XXXXX, spôsobila škodu v celkovej výške 600,-€ 

Uznesením prokurátora Okresnej prokuratúry Košice II zo dňa 4.6.2013, spisová značka 2 Pv 259/13/8803, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
  Uznesením policajta Okresného riaditeľstva PZ v Košiciach, Úradu justičnej a kriminálnej polície, OO PZ XXXXX sp. zn. ORP-1359/JU-KE-2013 z 11.04.2013 bolo podľa § 199 ods. 1 Trestného poriadku začaté trestné stíhanie a súčasne podľa § 206 ods. 1 Trestného poriadku vznesené obvinenie XXXXX za prečin sprenevery podľa § 213 ods. 1 Trestného zákona pre skutokuvedený vo výroku uznesenia. 
  Prokurátor Okresnej prokuratúry Košice II, uznesením sp. zn. 2Pv 259/2013 zo dňa 04.06.2013, podľa § 216 ods. 1 písm. a), b), c) Trestného poriadku podmienečne zastavil trestné stíhanie proti obvinenej XXXXX za prečin sprenevery podľa § 213 ods. 1 Trestného zákona s určením skúšobnej doby v trvaní 12 mesiacov podľa § 216 ods. 2 Trestného poriadku.  
Podľa § 216 ods. 3 Trestného poriadku v rámci tejto skúšobnej doby bola obvinená XXXXX povinná uhradiť poškodenej spoločnosti XXXXX spôsobenú škodu vo výške 240,-€.
Dňa 21.03.2013 obvinená XXXXX na Notárskom úrade v Košiciach, Skladná č. 38 formou notárskej zápisnice sp. zn. XXXXX vyhlásila, že dňa 27.02.2013 uzatvorila Dohodu o uznaní dlhu a vyhlásenie dlžníka o splatení dlhu v splátkach so spol. XXXXX v nasledovných splátkach - I. splátka termín 15.03.2013, suma splátky 120,-€,  II. splátka termín 15.04.2013, suma splátky 120,-€,  III. splátka termín 15.05.2013, suma splátky 120,-€,  IV. splátka termín 15.06.2013, suma splátky 120,-€,  V. splátka termín 15.07.2013, suma splátky 120,-€, na účet veriteľa č.XXXXX vedený v ING Bank N.V,  formou zrážky zo mzdy. 
Toto uznesenie sa stalo právoplatným dňom 17.06.2013.

  Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a  vyhovel aj ďalším určeným obmedzeniam, rozhodne prokurátor, že obvinený sa osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje.

  Skúšobná doba pre podmienečné zastavenie trestného stíhania uplynula dňom 17.06. 2014.

  Pre účely rozhodnutia, či sa obvinená v skúšobnej dobe podmienečného zastavenia osvedčila, bol po uplynutí skúšobnej doby vyžiadaný odpis registra trestov, bola zadovážená správa o povesti obvinenej, výpis z evidenčnej karty a z Ústrednej evidencie priestupkov MV SR a bola vykonaná lustrácia na OP KE II, či v období plynutia skúšobnej doby sa obvinená dopustila trestného činu, pre ktorý by bolo proti nej vedené trestné stíhanie.

  Zo zadovážených listinných dôkazov je zrejmé, že obvinená počas určenej skúšobnej doby podmienečného zastavenia viedla riadny život, nebola riešená v priestupkovom konaní, nemá nový záznam v registri trestov a ani nie je proti nej vedené iné trestné stíhanie. 
  Z písomného vyjadrenia poškodenej spol. XXXXX je zrejmé, že obvinená XXXXX uhradila škodu vo výške 240,-€ v plnom rozsahu a to v splátkach nasledovne: dňa 11.06.2013 sumu 120,-€, dňa 11.07.2013 sumu 120,-€.  

   Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam rozhodne prokurátor, že sa obvinený osvedčil. Inak rozhodne a to prípadne aj počas skúšobnej doby, že sa v trestnom stíhaní pokračuje.

  Vyhodnotením všetkých vyššie uvedených správ získaných k osobe obvinenej XXXXX som dospela k záveru, že obvinená splnila podmienky uvedené v § 217 ods. 1 Trestného poriadku na rozhodnutie o jej osvedčení sa počas skúšobnej doby podmienečného zastavenia trestného stíhania.

  Právoplatnosťou rozhodnutia o osvedčení sa v skúšobnej dobe nastávajú účinky zastavenia trestného stíhania podľa § 9 ods. 1 písm. e/ Tr. poriadku. 

  Vzhľadom na uvedené bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriela Andrásiová
prokurátorka